CELEX: 62019TN0711
Language: bg
Date: 2019-10-17 00:00:00
Title: Дело T-711/19: Жалба, подадена на 17 октомври 2019 г. — SSP Group и SSP Financing/Комисия

13.1.2020   
            
            
               BG
            
            
               Официален вестник на Европейския съюз
            
            
               C 10/38
            
         
      Жалба, подадена на 17 октомври 2019 г. — SSP Group и SSP Financing/Комисия
      (Дело T-711/19)
      (2020/C 10/50)
      Език на производството: английски
      
         Страни
      
      
         Жалбоподател: SSP Group plc (Лондон, Обединено кралство) и SSP Financing Ltd (Лондон) (представители: J. Lesar, Solicitor, и K. Beal, QC)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да отмени решението на Комисията C(2019) 2526 окончателен от 2 април 2019 година относно държавна помощ SA.44896, приведена в действие от Обединеното кралство относно освобождаването на финансирането на групи по отношение на контролираните чуждестранни дружества, доколкото това решение се отнася до двамата жалбоподатели или до единия от тях;
               
            
                  —
               
               
                  да осъди ответника да плати съдебните разноски.
               
            
         Основания и основни доводи
      
      Жалбоподателите изтъкват десет основания в подкрепа на жалбата си.
      
                  1.
               
               
                  Първото основание е, че Комисията е приложила неправилно член 107, параграф 1 ДФЕС и/или е допуснала явна грешка в преценката при избора си на референтна рамка за анализа на данъчния режим. Комисията трябвало да приеме, че референтната рамка е режимът за корпоративно данъчно облагане на Обединеното кралство, а не просто режимът относно контролираните чуждестранни дружества (КЧД).
               
            
                  2.
               
               
                  Второто основание е, че Комисията е допуснала грешка при прилагане на член 107, параграф 1 ДФЕС и/или е допуснала явна грешка в преценката, като е възприела неправилен подход по отношение на анализа на режима за КЧД. В съображения 124—126 от обжалваното решение Комисията е изтълкувала неправилно глава 9 от част 9A от Taxation (International and Other Provisions) Act 2010 (Закон за данъчното облагане от 2010 г. (международни и други разпоредби) като форма на дерогация от общия данъчен режим, който се съдържа в глава 5 от този закон.
               
            
                  3.
               
               
                  Третото основание е, че Комисията е допуснала грешка при прилагането на член 107, параграф 1 ДФЕС, тъй като в съображения 127—151 от обжалваното решение е приела, че критерият за селективност е бил изпълнен, защото предприятията, които се намират в сходно положение от правна и фактическа гледна точка, са били третирани различно.
               
            
                  4.
               
               
                  Четвъртото основание е, че „пълното“ освобождаване съгласно раздел 371IB от Taxation (International and Other Provisions) Act 2010 е обосновано от характера и цялостната структура на данъчната система.
               
            
                  5.
               
               
                  Петото основание е, че освобождаване в размер на 75 % съгласно раздел 371ID от Taxation (International and Other Provisions) Act 2010 е обосновано от характера и цялостната структура на данъчната система.
               
            
                  6.
               
               
                  Шестото основание е, че налагането на данъчна тежест на КЧД, за които се отнася освобождаването, предвидено в посочената глава 9 като клас бенефициери, нарушава свободата на установяване на жалбоподателите, което противоречи на член 49 ДФЕС.
               
            
                  7.
               
               
                  Седмото основание е, че е налице явна грешка в преценката по отношение на освобождаването в размер на 75 % и по отношение на въпроса за установеното съотношение.
               
            
                  8.
               
               
                  Осмото основание е, че решението на Комисията не е в съответствие с общите принципи на правото на Европейския съюз на недопускане на дискриминация или на равенство.
               
            
                  9.
               
               
                  Деветото основание е, че Комисията е допуснала също така грешка при прилагане на правото, като е приложила по аналогия или се е позовавала неправомерно на Директива (ЕС) 2016/1164 (1), която е неприложима ratione temporis.
               
            
                  10.
               
               
                  Десетото основание е, че Комисията е допуснала грешка при прилагането на член 107, параграф 1 ДФЕС, като в съображение 176 от обжалваното решение е приела, че съществува клас бенефициери (който включва жалбоподателите) и че жалбоподателите са получили помощ, подлежаща на възстановяване съгласно член 2, параграф 1 от обжалваното решение.
               
            
         (1)  Директива (ЕС) 2016/1164 на Съвета от 12 юли 2016 година за установяване на правила срещу практиките за избягване на данъци, които пряко засягат функционирането на вътрешния пазар (ОВ L 193, 2016 г. стр. 1).